FC BARCELONA – VALENCIA CF
Posledný zápas celej sezóny pre náš
klub je už naozaj pred dverami a len pár hodín nás delí od finálového
stretu dvoch veľkoklubov dlhodobo sa pohybujúcich na absolútnej špičke futbalu
v Španielsku.
Finále, ktoré rozhodne o tom, či Barca získa toľko
očakávané double a či sa aspoň trochu podarí napraviť si pošramotenú
povesť po trápnom vyradení v semifinále Ligy Majstrov.
Pretože ten tieň
prehry nad hráčmi stále visí a prípadnú prehru a následné nezískanie
Copa del Rey by asi vážne zaradilo sezónu medzi tie horšie hodnotené.
Áno, aj
napriek zisku titulu.
zdroj: thestraitstimes.com
Osobne očakávam otvorený zápas s prelievaním
útokov hore-dole a vysokú efektivitu našich hráčov pri premieňaní
vypracovaných šancí.
Celkom by zápasu svedčalo víťazstvo s tromi strelenými
gólmi, pričom napríklad Messiho hetrik by bol celkom určite nádhernou bodkou za
sezónou.
Súpera asi nedokážeme udržať na nule, jeden gól nám určite dokážu
streliť.
Takže pozorne v obrane a bleskovo smerom dopredu.
zdroj: kokomansion.com
Je veľkým hendikepom chýbajúci
superstrelec Suárez a rýchle krídlo s gólovým inštinktom Dembélé.
Zranený je aj Coutinho a tak celá útočná činnosť bude vyslovene na Messim.
On si stým, samozrejme, poradiť dokáže.
Takže poďme si po víťazstvo, získajme
titul a urobme sezónu vynikajúcou.
Ďalším výrazným momentom bude aj skutočnosť, že týmto zápasom sa s našim klubom rozlúči náš druhý vynikajúci brankár absolútne svetových kvalít.
Jesper Cillessen po sezóne odchádza pokračovať vo svojej kariére do iného klubu.
Patrilo by sa teda okoreniť, či osladiť rozlúčku práve ziskom pohára.
Každopádne: "Ďakujeme, Jesper!"
zdroj: thesportsrush.com
Našim finálovým súperom bude vo veľmi
dobrej forme hrajúca a tým pádom extrémne nebezpečná Valencia CF. Jeden z najväčších
španielskych klubov.
Ziskom šiestich ligových prvenstiev, siedmych španielskych
pohárov a jedného španielskeho superpohára sa celkom určite radí medzi
tých úspešnejších.
Úspech dokázal niekoľkokrát zopakovať aj v pohárovej Európe
ziskom dvoch Pohárov veľtržných miest, 1 krát Pohára UEFA, 1 krát Pohára PVP, 1
krát Intertoto Cup a 2 krát aj Európsku SUPERCOPU.
Dva krát sa tím dokonca
prebojoval až do finále v Lige Majstrov a to možno takisto považovať
za veľký úspech. Priznám sa, že práve Valencia je mi celkom sympatickým klubom. Je
to taký náš klasický dlhoročný rival, povedzme toho tesne druhého rangu. Taký
ten prenasledovateľ trojice FCB, RM, ATM.
A pozor, dlhodobo vie na nás zahrať a remízy sú v našich vzájomných zápasoch pomerne častým javom.
zdroj: marca.com
Prvá otázka dňa:
"Dokážeme remízového kráľa sezóny zdolať o viac ako dva góly?"
zdroj: barcablaugranes.com
Otázka číslo dva:
"Presadí sa vo finále aj iný strelec
ako Messi?"
Pripomeňme si posledné vzájomné ligové stretnutia:
02/02/2019
Barcelona 2–2 Valencia
07/10/2018
Valencia 1–1 Barcelona
14/04/2018
Barcelona 2–1 Valencia
26/11/2017
Valencia 1–1 Barcelona
19/03/2017
Barcelona 4–2 Valencia
22/10/2016
Valencia 2–3 Barcelona
Tabuľka nám ukazuje, súper nám
pravidelne dokáže streliť bez problémov dva góly.
Bude to tentokrát inak?
Tretia dnešná otázka:
"Udržíme súpera na uzde a nedovolíme mu streliť viac, ako jeden gól?"
Forma v posledných 10-tich zápasoch vo všetkých súťažiach:
FC Barcelona
Výhra-Remíza-Prehra, skóre
6-2-2, 15-9
vs.
Valencia CF
Výhra-Remíza-Prehra, skóre
6-0-4, 21-16
zdroj: goal.com
Termín zápasu:
Sobota, 25/05/2019, 21:00
Štadión:
Benito Villamarín, Sevilla,
105 x 68, kapacita: 60.720
zdroj: insitual.com
Zostava FC Barcelona navrhnutá autorom:
Cillessen
Semedo, Piqué, Lenglet, Alba
Roberto, Busquets, Rakitič
Malcom, Messi, Vidal
TIP autora: 3:1
Aké sú vaše tipy?
Aká je vaša predstava základnej zostavy?
Visca el Barca!!!
Peter Maďar
megabarca.sk